CELEX: 62019TN0541
Language: da
Date: 2019-08-01 00:00:00
Title: Sag T-541/19: Sag anlagt den 1. august 2019 – Shindler m.fl. mod Rådet

7.10.2019   
            
            
               DA
            
            
               Den Europæiske Unions Tidende
            
            
               C 337/10
            
         
      Sag anlagt den 1. august 2019 – Shindler m.fl. mod Rådet
      (Sag T-541/19)
      (2019/C 337/11)
      Processprog: fransk
      
         Parter
      
      
         Sagsøgere: Harry Shindler (Porto d’Ascoli, Italien) og fem andre sagsøgere (ved advokat J. Fouchet)
      
         Sagsøgt: Rådet for Den Europæiske Union
      
         Sagsøgernes påstande
      
      
                  —
               
               
                  Rådet for Den Europæiske Unions stiltiende afslag af 3. juli 2019 på at anerkende en forsømmelse med hensyn til tavsheden vedrørende anmodningen af 3. maj 2019 om at udsætte valget til Europa-Parlamentet til ultimo maj 2019 annulleres.
               
            
                  —
               
               
                  Det fastslås, at Rådet for Den Europæiske Union på ulovlig vis har undladt at udsætte valget til Europa-Parlamentet og således ændre de datoer, der er fastsat i Rådets afgørelse (EU, Euratom) 2018/767 af 22. maj 2018, for at gøre det muligt for de britiske sagsøgere at kunne deltage aktivt ved valget til Europa-Parlamentet i 2019, som er væsentlig med henblik på ratifikationen af en eventuel udtrædelsesaftale mellem Den Europæiske Union og Det Forenede Kongerige.
               
            Som følge heraf:
      
                  —
               
               
                  Denne forsømmelse anerkendes.
               
            
                  —
               
               
                  Rådet for Den Europæiske Union tilpligtes at betale hver af sagsøgerne 1 500 EUR til dækning af deres udgifter til forsvar.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
                  1.
               
               
                  Første anbringende om en tilsidesættelse af den ved EU-retten beskyttede ret for sagsøgerne til at stemme ved valget til Europa-Parlamentet. Inden for rammerne af dette anbringende har sagsøgerne særligt påberåbt sig følgende:
                  
                              —
                           
                           
                              en tilsidesættelse af artikel 9 TEU, artikel 20 TEUF og 21 TEUF samt artikel 7 i Den Europæiske Unions charter om grundlæggende rettigheder (herefter »chartret«)
                           
                        
                              —
                           
                           
                              Rådets tilsidesættelse af retssikkerhedsprincippet og af princippet om den berettigede forventning
                           
                        
                              —
                           
                           
                              Rådets tilsidesættelse af det princip om ligebehandling, der er knyttet til unionsborgerskabet, og som er fastsat i chartrets artikel 20 og 39, samt en tilsidesættelse af artikel 1, stk. 3, i 1976-akten, sammenholdt med artikel 14, stk. 3, TEU.
                           
                        
            
                  2.
               
               
                  Andet anbringende om en tredobbelt fratagelse af stemmeret ved valget til Europa-Parlamentet, som er forårsaget af Rådets ulovlige undladelse. Inden for rammerne af dette anbringende har sagsøgerne særligt gjort følgende gældende:
                  
                              —
                           
                           
                              Rådet har tilsidesat briteres rettigheder ved ikke at rejse tvivl om anvendelsen af »15 year-rule« i forbindelse med valget til Europa-Parlamentet, hvilken regel udgør en grov tilsidesættelse af retten til at færdes og opholde sig frit, princippet om god forvaltning samt ligestillingsprincippet med hensyn til den ved chartret anerkendte stemmeret, og om tilsidesættelsen af artikel 3 i protokol nr. 1 til og artikel 10 i den europæiske konvention til beskyttelse af menneskerettigheder og grundlæggende frihedsrettigheder.
                           
                        
                              —
                           
                           
                              Den sene forlængelse af Brexit af 11. april 2019 udgør, idet den fandt sted efter lukningen af de nationale valgregistre, en tilsidesættelse af retten til at færdes og opholde sig frit, af artikel 50 TEU, af princippet om god forvaltning, af ligestillingsprincippet med hensyn til den ved chartret anerkendte stemmeret samt af artikel 3 i protokol nr. 1 til og artikel 10 i den europæiske konvention til beskyttelse af menneskerettigheder og grundlæggende frihedsrettigheder.
                           
                        
                              —
                           
                           
                              Valget i det Forenede Kongerige er uregelmæssigt som følge af forhastelsen med hensyn til forlængelsen af Brexit og den overdrevne formalisme vedrørende ikke-britiske unionsborgere, der bor i Det Forenede Kongerige.
                           
                        
            
                  3.
               
               
                  Tredje anbringende om en ulovlighedsindsigelse vedrørende Rådet for Den Europæiske Unions afslag på at fastslå, at der foreligger en forsømmelse, og på at udsætte valget til Europa-Parlamentet. Dette afslag er støttet på Rådet for Den Europæiske Unions afgørelse (EU, Euratom) af 22. maj 2017 om bemyndigelse til at indlede forhandlinger med Det Forenede Kongerige Storbritannien og Nordirland med henblik på indgåelse af en aftale om de nærmere bestemmelser for dets udtræden af Den Europæiske Union (dokument XT 21016/17), herunder bilaget til denne afgørelse om fastsættelse af forhandlingsdirektiverne vedrørende denne aftale (dokument XT 21016/17 ADD 1 REV 2), hvilken afgørelse sagsøgerne anser for ulovlig.